stanford-oval/wikipedia huggingface dataset:
יום פטריק הקדוש
חגיגות מחוץ לאירלנד

חגיגות יום פטריק הקדוש בארצות הברית עולות בהיקפן על החגיגות באירלנד עצמה.[דרוש מקור]
החגיגה הראשונה של יום פטריק הקדוש ביבשת אמריקה אירעה בבוסטון ב-1737. החגיגה הראשונה של היום בניו יורק אירעה ב-1756 בפאב בשם "הכתר והקוץ" (The Crown and Thistle Tavern). כיום התהלוכה הנערכת בעיר ניו יורק היא הגדולה בעולם. התהלוכה הראשונה בעיר התרחשה בשנת 1762, וכיום בתהלוכה צועדים למעלה מ-150,000 משתתפים. התהלוכה צועדת לאורך חמישית מאורכו של האי מנהטן וצופים בה למעלה משני מיליון צופים, העומדים משני צידי השדרה החמישית.
בעשרים השנים האחרונות עוררה התהלוכה ויכוח פוליטי מאחר שהמארגנים אסרו על השתתפותם של הומואים ולסביות בתהלוכה. פעילים הומוסקסואלים נהגו לשכב על הכביש על מנת לחסום את מהלך התהלוכה לאות מחאה. בשנות ה-80 וה-90 של המאה ה-20 נעצרו בכל תהלוכה מאות מפגינים, אולם מספר המפגינים ירד בשנים האחרונות, מאחר שבתהלוכה מקבילה הנערכת ברובע קווינס של העיר מותרת השתתפותם של ארגונים הומוסקסואליים.
עד לשנות ה-90 של המאה ה-20 התהלוכה העיקרית נוהלה על ידי ארגון ההיברניאנים העתיק (אנ'). מאז שנות ה-90 ישנן במקביל תהלוכות שונות ואירועים שונים המאורגנים על ידי קבוצות של יוצאי אירלנד בארצות הברית.
בשנים שבהן החג חל ביום ראשון, מוקדמת התהלוכה הנערכת בעיר ניו יורק ליום שבת ה-16 במרץ הקודם ליום פטריק הקדוש. כמו כן, במקרים בהם נופל החג בתענית נדחית התהלוכה בשבוע (אירוע זה אירע לאחרונה בשנת 1913).
התהלוכות העיקריות הנערכות בארצות הברית:
בוסטון, מסצ'וסטס, מאז 1737
ניו יורק, מדינת ניו יורק, מאז 1762
פילדלפיה, פנסילבניה, מאז 1780
סוואנה, ג'ורג'יה, מאז 1813
קארבונדייל, פנסילבניה, מאז 1833
שיקגו, אילינוי, מאז 1843
ניו הייבן, קונטיקט, מאז 1845
סן פרנסיסקו, קליפורניה, מאז 1852
התהלוכה העיקרית הנערכת בקנדה נערכת בעיר מונטריאול מאז 1824.
תהלוכות נוספות נערכות מדי שנה בלונדון, בואנוס איירס, פריז, רומא, מינכן, מוסקבה, בייג'ינג, הונג קונג, סינגפור, קופנהגן וברוב ערי ארצות הברית וקנדה.
נהר שיקגו צבוע בירוק לכבוד חגיגות יום פטריק הקדוש
אירועים נוספים

מאז שנות ה-90 של המאה ה-20 נוהגים ראשי ממשלת אירלנד להיפגש יומיים לפני יום פטריק הקדוש עם נשיא ארצות הברית בבית הלבן ולהעניק לו תלתן במתנה. באירוע זה נהוג שמשתתפים ראשי המפלגות האיריות השונות ובהם גם ראשי השין פיין. כמו כן נהוג ששאר השרים בממשלת אירלנד נוסעים לחגוג את החג בערים שונות בעולם.
ראו גם

פטריק הקדוש
תלתן ארבע עלי
לפרקון
הערות שוליים

↑  Sheila Langan, Timeline of the NYC St. Patrick’s Day Parade’s LGBT controversy, Irish Central, ‏March 17, 2018 (באנגלית)
| --- | --- |
בקרת זהויות :  GND: 4688508-0  NARA: 10675013
אליפות צרפת הפתוחה 2011

| --- | --- |

פרסי התחרות
 ענף:  טניס 
 תקופת התחרות:  22 במאי 2011 – 5 ביוני 2011 (15 ימים) 
 מספר תחרות:  110 
 כספי זכייה:  17.520 מיליון אירו
 אצטדיון:  אצטדיון רולאן גארוס
 זוכה:  גברים:רפאל נדאל (ספרד) נשים:לי נה (הרפובליקה העממית של סין) זוגות גברים:דניאל נסטור (קנדה)/מקס מירני (בלארוס) זוגות נשים:אנדראה חלבצ'קובה/לוציה הרדצקה (צ'כיה) זוגות מעורבים:קייסי דלקואה (אוסטרליה)/סקוט ליפסקי (ארצות הברית)
 
 → אליפות צרפת הפתוחה 2010 אליפות צרפת הפתוחה 2012 ← 
 
אליפות צרפת הפתוחה 2011 הייתה תחרות טניס שנערכה על מגרשי חימר באצטדיון רולאן גארוס בפריז. התחרויות התחילו ב-22 במאי והסתיימו ב-5 ביוני. זו הייתה האליפות ה-110 מאז ייסודה.
הפרסים

משתתפי תחרויות קיבלו את הפרסים הבאים (באירו):
| 0 | 1 | 2 | 3 | 4 | 5 | 6 | 7 | 8 |
| --- | --- | --- | --- | --- | --- | --- | --- | --- |
| תחרות | מנצח | גמר | חצי הגמר | רבע הגמר | הסיבוב הרביעי | הסיבוב השלישי | הסיבוב השני | הסיבוב הראשון |
| בודדים | 1,200,000 | 600,000 | 300,000 | 150,000 | 75,000 | 42,000 | 25,000 | 15,000 |
| זוגות | 330,000 | 165,000 | 82,500 | 42,000 | . | 22,000 | 12,000 | 7,500 |
| זוגות מעורבים | 100,000 | 50,000 | 25,000 | 13,000 | . | . | 7,000 | 3,500 |

סך הפרסים היה 17.520 מיליון אירו.
התחרות > תחרות זוגות גברים

בתחרות השתתפו 64 זוגות. להלן הזוגות שקיבלו דירוג:
בוב בריאן ומייק בריאן (ארצות הברית ארצות הברית), מנצחי תחרות 2003, הודחו בחצי הגמר
דניאל נסטור (קנדה קנדה) ומקס מירני (בלארוס בלארוס), ניצחו בתחרות
מאהש בהופאטי ולאנדר פאיס (הודו הודו), מנצחי תחרות 1999 ו-2001, הודחו בסיבוב השני
מיכאל לודרה (צרפת צרפת) וננד זימוניץ' (סרביה סרביה), הודחו בחצי הגמר
רוהן בופנה (הודו הודו) ואיסם אול-הק קוריישי (פקיסטן פקיסטן), הודחו ברבע הגמר
מריוש פירסטנברג ומרצ'ין מטקובסקי (פולין פולין), הודחו בסיבוב הראשון
לוקאש קובוט (פולין פולין) ואוליבר מראך (אוסטריה אוסטריה), הודחו בסיבוב הראשון
וסלי מודי (דרום אפריקה דרום אפריקה) ודיק נורמן (בלגיה בלגיה), הודחו בסיבוב הראשון
רוברט לינדסטדט (שוודיה שוודיה) והוריה טקאו (רומניה רומניה), הודחו ברבע הגמר
אריק בוטורק (ארצות הברית ארצות הברית) וז'אן-ז'וליין רוייר (קוראסאו קוראסאו), הודחו בסיבוב הראשון
מרסלו מלו וברונו סוארס (ברזיל ברזיל), הודחו בסיבוב השני
מארק נוולס (איי בהאמה איי בהאמה) ומיכאל מרטיניאק (סלובקיה סלובקיה), הודחו בסיבוב הראשון
מארק לופס ודוד מררו (ספרד ספרד), הודחו בסיבוב השני
פרנטישק צ'רמאק (צ'כיה צ'כיה) ופיליפ פולאשק (סלובקיה סלובקיה), הודחו בסיבוב השלישי
ג'ון איזנר וסאם קוורי (ארצות הברית ארצות הברית), הודחו בסיבוב הראשון
סרגי סטחובסקי (אוקראינה אוקראינה) ומיכאיל יוז'ני (רוסיה רוסיה), הודחו בסיבוב השני
מנצחי תחרות 2010 דניאל נסטור (קנדה קנדה) וננד זימוניץ' (סרביה סרביה) השתתפו בתחרות אך עם פרטנרים חדשים. דניאל נסטור (קנדה קנדה) ומקס מירני (בלארוס בלארוס) נפגשו במשחק הגמר עם הזוג הלא מדורג חואן סבסטיאן קבל (קולומביה קולומביה) ואדוארדו שוואנק (ארגנטינה ארגנטינה) וניצחו ב-3 מערכות. לשניהם זה הייתה הזכייה השלישית בתחרות זוגות גברים ברולאן גארוס וראשונה כזוג.
התחרות > תחרות זוגות נשים

בתחרות השתתפו 64 זוגות. להלן הזוגות החזקות שזכו בדירוג:
ג'יסלה דולקו (ארגנטינה ארגנטינה) ופלאביה פנטה (איטליה איטליה), הודחו ברבע הגמר
קבטה פשקה (צ'כיה צ'כיה) וקטרינה סרבוטניק (סלובניה סלובניה), הודחו ברבע הגמר
ואניה קינג (ארצות הברית ארצות הברית) ויארוסלבה שוודובה (קזחסטן קזחסטן), הודחו בחצי הגמר
ליזל הובר וליזה ריימונד (ארצות הברית ארצות הברית), הודחו בחצי הגמר
ויקטוריה אזרנקה (בלארוס בלארוס) ומריה קירילנקו (רוסיה רוסיה), הודחו ברבע הגמר
בת'אני מאטק-סנדס ומייגן שונסי (ארצות הברית ארצות הברית), הודחו בסיבוב השני
סניה מירזה (הודו הודו) וילנה וסנינה (רוסיה רוסיה), הפסידו במשחק הגמר
איווטה בנשובה וברבורה זחלבובה-סטריקובה (צ'כיה צ'כיה), הודחו בסיבוב הראשון
נדיה פטרובה (רוסיה רוסיה) ואנסטסיה רודיונובה (אוסטרליה אוסטרליה), הודחו ברבע הגמר
פנג שוואי וג'נג ג'יה (הרפובליקה העממית של סין הרפובליקה העממית של סין), הודחו בסיבוב השני
מריה חוסה מרטינס סאנצ'ס ואנבל מדינה גאריגס (ספרד ספרד), פרשו בסיבוב השלישי
דניאלה האנטוחובה (סלובקיה סלובקיה) ואגניישקה רדוונסקה (פולין פולין), הודחו בסיבוב הראשון
ג'אן יונגז'אן (טאיוואן טאיוואן) ומוניקה ניקולסקו (רומניה רומניה), הודחו בסיבוב השלישי
ג'וואנג ג'יאז'ונג (טאיוואן טאיוואן) ואולגה גובורצובה (בלארוס בלארוס), הודחו בסיבוב הראשון
שרה אראני ורוברטה וינצ'י (איטליה איטליה), הודחו בסיבוב השלישי
נטליה גרנדין (דרום אפריקה דרום אפריקה) וולדימירה אוחלירובה (צ'כיה צ'כיה), הודחו בסיבוב השלישי
מנצחות תחרות 2010 סרינה ויליאמס וונוס ויליאמס (ארצות הברית ארצות הברית) לא השתתפו בתחרות. אנדראה חלבצ'קובה ולוציה הרדצקה (צ'כיה צ'כיה) שלא דורגו נפגשו במשחק הגמר עם סניה מירזה (הודו הודו) וילנה וסנינה (רוסיה רוסיה) וניצחו בשתי מערכות.
התחרות > תחרות זוגות מעורבים

בתחרות השתתפו 32 זוגות. להלן הזוגות שזכו בדירוג:
קטרינה סרבוטניק (סלובניה סלובניה) וננד זימוניץ' (סרביה סרביה), מנצחי תחרות 2010, הפסידו במשחק הגמר
ואניה קינג (ארצות הברית ארצות הברית) ודניאל נסטור (קנדה קנדה), הודחו בסיבוב הראשון
קבטה פשקה (צ'כיה צ'כיה) ואיסם אול-הק קוריישי (פקיסטן פקיסטן), הודחו בסיבוב השני
ילנה וסנינה (רוסיה רוסיה) ומקס מירני (בלארוס בלארוס), הודחו בסיבוב השני
ג'נג ג'יה (הרפובליקה העממית של סין הרפובליקה העממית של סין) ומאהש בהופאטי (הודו הודו), הודחו בסיבוב השני
ליזל הובר (ארצות הברית ארצות הברית) ווסלי מודי (דרום אפריקה דרום אפריקה), הודחו בסיבוב הראשון
איבטה בנשובה (צ'כיה צ'כיה) ולאנדר פאיס (הודו הודו), הודחו ברבע הגמר
ליזה ריימונד (ארצות הברית ארצות הברית) ואוליבר מארך (אוסטריה אוסטריה), הודחו בסיבוב הראשון
מנצחי תחרות 2010 קטרינה סרבוטניק (סלובניה סלובניה) וננד זימוניץ' (סרביה סרביה) נפגשו במשחק הגמר עם הזוג הלא מדורג קייסי דלקואה (אוסטרליה אוסטרליה) וסקוט ליפסקי (ארצות הברית ארצות הברית) ופרשו לאחר המערכה השנייה.
ישראל ברולאן גארוס

שחר פאר השתתפה בתחרות הנשים ודורגה במקום ה-19. בסיבוב הראשון היא נפגשה עם מריה חוסה מרטינס סאנצ'ס מספרד הפסידה בשתי מערכות.
אנדי רם שיחק בתחרות זוגות מעורבים לצד מייגן שונסי מארצות הברית. הם הודחו בסיבוב הראשון לאחר הפסד בשתי מערכות.
רפאל נדאל, מנצח התחרות
לי נה, מנצחת התחרות
גידול קנאביס בקיבוץ דפנה

סוללים את הדרך לדפנה
שדה קנאביס בצרפת
שק העשוי מסיבי קנאביס
גידול קנאביס לייצור תעשייתי של חבלים ושקים
גידול צמח הקנאביס בקיבוץ דפנה היה גידול ניסיוני של קנאביס לצרכים תעשייתיים ב־1942, במהלך מלחמת העולם השנייה. למרות ההצלחה החקלאית ותוכניות להרחבת הגידול, הניסיון הופסק לאחר שנה אחת בלבד, עקב התנגדות השלטון הבריטי שנאבק באופן מחמיר בהברחות חשיש לארץ, וחשש לשימוש בתוצרת לצורכי סמים.
ניסיון גידול הקנאביס בקיבוץ דפנה > הפסקת הגידול ויחס השלטונות הבריטיים

למרות ההצלחה החקלאית והתוכניות להרחבת הגידול באופן משמעותי, גידול הקנאביס הופסק לאחר עונת גידול אחת, בעקבות חשש השלטונות הבריטיים לניצול פרחי הקנאביס להפקת חשיש, ומדיניותם המחמירה כלפי סמים. חששה של משטרת המנדט היה שהגידול ינוצל לייצור חשיש, וישתלב בסחר החומרים הפסיכו-אקטיביים הענף שהתחולל בלבנט בתקופה זו. חששם של הבריטים לא היה מופרך לחלוטין, שכן חוקרים שונים מצביעים על עלייה בהיקף סחר הסמים בין לבנון-סוריה, ארץ ישראל ומצרים בתקופת מלחמת העולם השנייה, כתוצאה מנסיבות שונות ומגוונות. זאת על אף שבנקל ניתן היה להבחין שהקנאביס שגודל בשטחי דפנה הותאם לייצור תעשייתי של חבלים ובדים, ייצור שהיה מוכר לרשויות הבריטיות מזה מאות בשנים, ולא לייצור חשיש. כך או אחרת, גידול הקנאביס בדפנה לא חודש לשנה נוספת מפאת איסור השלטונות וגם עקב קשיים שנערמו על התעשיין.
ניסיון גידול הקנאביס בקיבוץ דפנה > הידע הטכני בו החזיקו אנשי הקיבוץ אודות גידול הקנאביס

חרף העובדה שגידול זה היה גידול ניסיוני, ואחד מן המאמצים הראשונים לניצול תעשייתי של צמח הקנאביס בארץ, ברשות אנשי הקיבוץ נשמר ידע נרחב אודות גידול ה'קנאביס סאטיבה' על מאפייניו השונים. גוף ידע זה תיאר לפרטי פרטים את מראהו של הצמח על סוגיו השונים, השימושים להם מצא לו האדם משחר ההיסטוריה, האקלים המתאים לגידולו, זניו המרכזיים, אופן הזיבול המדויק בו יש להשתמש, תקופת הזריעה והכשרת הקרקע, בחירת הזרעים והטיפול בצמח לשם קבלת תוצרת מיטבית, אופן הקצירה, טכניקת הוצאת ה'ליפים', אופן השריית ה'ליפים' בבריכות מים, וצפי היבול. לדוגמה, פסקה המצויה בפרק 'הזרעים והטיפול בצמחים' נפתחת כך:
”כל כמה שהזריעה תהיה אינטנסיבית, יהיו שוקי הקנבוס דקים, ארוכים ורכים. וכל כמה שתהיה כמות הזרעים מועטה, תגדל דרגת גדולו ויתן ענפים יותר. בקרקעות העשירות, זורעים תמיד כמות יותר גדולה מאשר בקרקעות העניות. אם הזריעה תעשה ביד לפי שורות, אז המרחק בין שורה ואחותה צריך להיות 7-8 ס"מ בערך; אולם אם משתמשים במכשיר הזריעה הידוע, אז צריך המרחק להיות בין השורה והשנייה 13-15 ס"מ.”. דוגמה נוספת לאופן המדוקדק בו נסקר כל היבט של גידול הקנאביס מצויה בפרק הסוקר את היבול הצפוי מגידול זה: ”הדונם נותן יבול של [שוקיים] יבשים באופן בינוני בערך 350-250 ק"ג[.] אפשר להוציא מן ה[שוקיים] הללו 62-87 ק"ג [לפחות]. אבל אם היבול היה טוב, אז הוא נותן 400-700 ק"ג של [שוקיים] יבשים ו-100-175 ק"ג של ליפים [...] זרעים- נותן הדונם 40-50 ק"ג בערך.”
ניסיון גידול הקנאביס בקיבוץ דפנה > דימויי הקנאביס ההודי והחשיש בדפנה

לצד פירוט מאפייניו של ה'המפ' ודרכי גידולו המיטביות לשם ייצורם של חבלים ובדים, נשזרות במסמכים בארכיון דפנה הערות הנוגעות גם לגידול הקנאביס המוכר יותר בתרבות הפופולרית, זה אשר ממנו מופק החשיש הנצרך כחלק מתרבות הפנאי לשינוי תודעה. לא ברור מהו מקורו של הידע שהיה ברשות אנשי הקיבוץ, אך משתקפת ממנו תפיסה אירופית קלאסית המזכירה את הידע שמקורו בבריטניה ובצרפת, תפיסה שהתפתחה בעיקר במהלך מפגשיהן של האחרונות עם עמים ילידים קולוניאליים. בתיאור אשר נלקח ממילון חקלאי בן התקופה, אשר ידוע כי אנשי הקיבוץ עשו בו שימוש, מתואר הקנאביס ההודי כחומר משכר, מרדים ו'מדהים' (בלשון המילון עצמו) את הצורכים אותו כמו האופיום. בחלק אחר הסוקר באופן מפורט יותר את סוגיו השונים של הצמח, מציין הכותב כי הקנאביס ההודי 'ידוע בתור מרדים את עצביהם של אלה המעשנים אותו, מאבד הוא את עשתונותיהם ומביאם לידי טירוף הדעת'. תיאורים אלה תואמים מילונים בוטניים וספרי מסע מערביים מתקופות מוקדמות מאוד, החל מן המאה ה-18, שבהם ניכרת הפרזה בהשפעות הפסיכו-אקטיביות של הקנאביס על משתמשיו, וכן התייחסות אל הקנאביס ואל האופיום כאחד כאל 'סמים מזרחיים רצחניים'. מילונים וספרי מסע אלה היוו את מקור הידע המרכזי עבור המנהל הקולוניאלי במושבות, כמו גם עבור מרבית האירופים במשך תקופות ארוכות ואף אל תוככי המאה ה-20.
מן המקורות שהיו ברשות אנשי הקיבוץ משתקפים ייצוגים אקזוטיים שבאמצעותם מתוארת הפקת החשיש מן הקנאביס ההודי: ”ההודים רואים את הח[ו]מר הזה באופן מוזר מאוד; הם זורעים את הזרעים במרחקים כאלה שאפשר לו לאדם ללכת ח[ו]פשי בין השורות של השיחים; בשעות חום היום הלוהטות, כאשר העלים וצמרות הענפים מרבים להפליט את השרף, לובשים הם מעיל של עור, נכנסים אל שדות הקנבוס ומתחילים לנענע את השיחים, ואז נדבק חומר השרף הנקרא 'חשיש' אל המעיל, [...] ואם מעיל או בגד של עור איננו בנמצא אצלם, אז שולחים אל תוך השדות פועלים ערומים לגמרי וככה נדבק השרף בגופיהם הערומים; כמובן אין מקפידים על הניקיון בעבודה זו.”תיאור אקזוטי זה, שנראה כאילו נלקח מספר הרפתקאות, משקף תפיסה אוריינטליסטית שלא אחת מאפיינת את ההתבוננות האירופית בחייהן של חברות באסיה ובאפריקה. תפיסה זו, כאמור, התעצבה בעיקר מן המפגשים של בריטניה, צרפת ושאר הכוחות הקולוניאליים עם חברות במושבות שמעבר לים, וממנה נגזר היחס באירופה כלפי חומרים פסיכו-אקטיביים בכלל והקנאביס בפרט.
הערות שוליים

↑  מתוך אתר קיבוץ דפנה, באתר http://www.dafna.org.il/, ‏01.08.2015
↑  יומן מס' 55, 6 בספטמבר 1941, ארכיון קיבוץ דפנה.
↑  עלי דפנה (70): קנבוס, 15 במרץ 1942, ארכיון קיבוץ דפנה.
↑  עלי דפנה (71): קנבוס, 1 באפריל 1942, ארכיון קיבוץ דפנה.
↑  ארנון לפיד, דפנה: גידול מריחואנה בקיבוץ בשנות ה-40, באתר mynet (כפי שנשמר בארכיון האינטרנט), 23 במאי 2014
↑  כיצד נהלה הממשלה את א"י, דבר, 15 בנובמבר 1932
↑  עלי דפנה: לעתידו של ג[י]דול הקנבוס, ללא תאריך, ארכיון קיבוץ דפנה.
↑  עלי דפנה (82): קנבוס, 18 בספטמבר 1942, ארכיון קיבוץ דפנה.
↑  עלי דפנה (83): סיום הוצאת הקנבוס, 6 באוקטובר 1942, ארכיון קיבוץ דפנה.
↑  עלי דפנה: ענף הקנבוס, ללא תאריך, ארכיון קיבוץ דפנה.
↑  עלי דפנה (84): עם תלישת הקנבוס, 15 בנובמבר 1942, ארכיון קיבוץ דפנה.
↑  עלי דפנה (86), 4 בדצמבר 1942, ארכיון קיבוץ דפנה.
↑  עלי דפנה (92), 17 בפברואר 1943, ארכיון קיבוץ דפנה.
↑  עלי דפנה (93): קנבוס, 25 בפברואר 1943, ארכיון קיבוץ דפנה.
↑  ח. הלפרין, החקלאות בארץ ושאלותיה, דבר, 22 באפריל 1945
↑  Ram, 211; Cyrus Schayegh,"The Many Worlds of 'Abud Yasin; or,What Narcotics Trafficking in the Interwar Middle East Can Tell Us about Territorialization," American Historical Review, 116 (April 2011), 285.
↑  עלי דפנה: ענף הקנבוס, ללא תאריך, ארכיון קיבוץ דפנה.
↑  עלי דפנה: הקנבוס, עמ' 4-1, ללא תאריך, ארכיון קיבוץ דפנה.
↑  עלי דפנה: הקנבוס, עמ' 3, ללא תאריך, ארכיון קיבוץ דפנה.
↑  עלי דפנה: הקנבוס, עמ' 4, ללא תאריך, ארכיון קיבוץ דפנה.
↑  .Ibid, 21
↑  .Ibid, 22
↑  עלי דפנה: הקנבוס, עמ' 2, ללא תאריך, ארכיון קיבוץ דפנה.
↑  רם, 78,76.
דפנה
דניז אקדניז

| --- | --- |
אין תמונה חופשית
 לידה:  16 במאי 1990 (בן 34) מלבורן, אוסטרליה 
 מדינה:  אוסטרליה, טורקיה 
 תקופת הפעילות:  מ-2005 
 
דניז אקדניז (באנגלית: Deniz Akdeniz; נולד ב-16 במאי 1990) הוא שחקן אוסטרלי.
ב-2014 הוא כיכב בסרט הפנטזיה "אני, פרנקנשטיין" ובסרט הדרמה "עקבות במים". ב-2016 גילם את אלאדין בסדרת הפנטזיה "עד עצם היום הזה".
מאז הופיע אקדניז בסדרות הטלוויזיה "הדיילת" (2020 – 2022) ו"פוטנציאל גבוה" (2024 – הווה), והסרטים העצמאיים מ-2023 "שקרים קטנים" (אנ') ו"כסף טיפש" .
תחילת חייו

אקדניז הוא ממוצא טורקי. הוריו הם מאיזמיר שבטורקיה. משפחתו היגרה לאוסטרליה, הם רשמו את אחיו (שמבוגר ממנו בשבע שנים) לשיעורי דרמה כדי לעזור לו להשתלב חברתית. אקדניז הלך בעקבות אחיו והחל להופיע בגיל שמונה. הוא חידד את כישורי הביצוע שלו באקדמיה האוסטרלית לקולנוע וטלוויזיה, ובסטודיו למשחק של מלבורן.
לפני שפנה למשחק אקדניז התאמן והתחרה באופן מקצועי באמנויות לחימה משולבות. הוא אלוף ג'ו ג'יטסו ויקטוריאני.
קריירה

התפקיד הראשון של אקדניז היה בסרט האוסטרלי "Puppy" ב-2005. לאחריו קיבל תפקיד קבוע כראף בסדרת הטלוויזיה של דיסני "אחרי הצלצול" (אנ') בה שיחק מ-2007 עד 2009.
הוא היה מועמד לשחקן הטוב ביותר ב-2010 בפרס אינסייד לקולנוע, על תפקידו כהומר בשובר הקופות האוסטרלי "מחר, בפרוץ המלחמה" (אנ').
ב-2014 הופיע אקדניז בסרטים "אני, פרנקנשטיין" יחד עם ארון אקהרט, ביל ניי ומירנדה אוטו ו"עקבות במים" בכיכובו של ראסל קרואו.
הוא שיחק בתפקיד חוזר בתור אלאדין בעונה השישית של סדרת הטלוויזיה "עד עצם היום הזה" מ-2016 עד 2017, וכרוב ולנס בעונה השלישית של "סירנה" ב-2020.
אקדניז שיחק את מקס בעונות הראשונה והשנייה של המותחן הקומי "הדיילת" (לצד קיילי קווקו וזושה מאמט).
ב-2023 הוא הופיע בסרטים "שקרים קטנים" (אנ') עם ג'וליה לואיס-דרייפוס ו"כסף טיפש" .
החל מ-2024 הוא מגלם את לב "אוז" אוזדיל בסדרת הטלוויזיה "פוטנציאל גבוה" .
חיים אישיים

אקדניז מתגורר כיום בלוס אנג'לס, הוא מאורס לשחקנית האמריקאית ריילי דנדי.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2005 | Puppy | עומר | סרט עלילתי |
| 2010 | מחר, בפרוץ המלחמה (אנ') | הומר יאנוס | סרט עלילתי |
| 2013 | גשמי אפריל | טאריק |  |
| 2014 | אני, פרנקנשטיין | ברכל | סרט עלילתי |
| 2014 | עקבות במים | אימאם | סרט עלילתי |
| 2020 | Sightless | האח עומר | סרט עלילתי |
| 2023 | שקרים קטנים (אנ') | וינס | סרט עלילתי |
| 2023 | כסף טיפש | בריגסי | סרט עלילתי |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2007–2009 | אחרי הצלצול (אנ') | ראף | תפקיד ראשי, 27 בפרקים |
| 2007 | Pass the Plate | הוא עצמו | סדרת קצרה, בפרק: "בננה" |
| 2008 | משחקי ערוץ דיסני | הוא עצמו | סדרת קצרה, 5 בפרקים |
| 2013 | חג המולד של קריסטין | מאוריק | סרט טלוויזיה |
| 2014 | גרייסלנד | ויין "בייטס" זלנסקי | 3 בפרקים |
| 2015 | תפיסה (אנ') | ג'סי ברנסון | בפרק: "Romeo" |
| 2015 | ג'סי | מרקו | בפרק: "Rossed at Sea, Part 2" |
| 2016 | קוד בלאק | מאני פטרוסיאן | בפרק: "The Fifth Stage" |
| 2016–2017 | עד עצם היום הזה | אלאדין | תפקיד חוזר, 7 בפרקים |
| 2017 | ג'יין הבתולה | אלכס |  |
| 2017 | סוכני S.H.I.E.L.D. | וירגיל | בפרק: "הכוונה: חלק 1" |
| 2019 | S.W.A.T. | מיכה | בפרק: "Micah" |
| 2019 | עבור כל האנושות | פול סנטורו | בפרק: "Red Moon" |
| 2020 | סירנה | רוב וולנס | תפקיד חוזר |
| 2020–2022 | הדיילת | מקס פארק | תפקיד חוזר (עונה 1), תפקיד ראשי (עונה 2) |
| 2022 | המנקה (אנ') | טריק ברסמיאן | 2 בפרקים |
| 2022–2023 | הטירון: סוכנת חדשה | מרק אטלס | 3 בפרקים |
| 2024–הווה | רוחות רפאים | כריס | 4 פרקים |
| 2024–הווה | פוטנציאל גבוה | לב 'אוז' אוסמן | תפקיד ראשי |
פילמוגרפיה > משחקי וידאו

| שנה | משחק | תפקיד | הערות |
| --- | --- | --- | --- |
| 2016 | Call of Duty: Infinite Warfare | PO1 דן "וולף" ליאל | משימת הקמפיין: "איום עולה" |
| 2016 | Battlefield 1 | מתאו קוצ'יולה |  |
פרסים ומועמדויות

| שנה | יצירה | פרס | קטגוריה | תוצאה |
| --- | --- | --- | --- | --- |
| 2010 | מחר, בפרוץ המלחמה | פרס אינסייד לקולנוע | השחקן הטוב ביותר | מועמדות |
הערות שוליים

↑  Cordero, Rosy; Andreeva, Nellie (16 במאי 2023). "ABC Picks Up Kaitlin Olson-Led 'High Potential' Series From Drew Goddard". Deadline Hollywood. נבדק ב-23 ביוני 2024. {{cite web}}:  (עזרה)
↑  Screen Daily. "Mao's Last Dancer and Animal Kingdom lead pack for IF Awards". נבדק ב-2012-09-15.
רוזה (זמרת)

זהו שם קוריאני; שם המשפחה הוא .
| --- | --- |

רוזה בספטמבר 2022
 לידה:  11 בפברואר 1997 (בת 28) אוקלנד, ניו זילנד
 שם לידה:  Roseanne Park   Chaeyoung Park
 שם במה:  Rosé • 로제
 מוקד פעילות:  ניו זילנד, קוריאה הדרומית 
 תקופת הפעילות:  2012   2023
 מקום לימודים:  בית ספר לבנות קנטרברי 
 עיסוק:  זמרת ראשית, רקדנית, דוגמנית
 סוגה:  קיי-פופ
 סוג קול:  סופרן 
 שפה מועדפת:  אנגלית, יפנית, קוריאנית, סינית 
 כלי נגינה:  גיטרה, פסנתר, שירה
 חברת תקליטים:  YG • אינטרסקופ ‏•‏‏ אטלנטיק
 פרסים והוקרה:  חבר במסדר האימפריה הבריטית (2022) 
 www.rosesarerosie.com
 פרופיל ב-IMDb
 
ערך זה עוסק ברוזה פארק, זמרת קוריאנית. אם התכוונתם לפעילה בתנועה האמריקאית לזכויות האזרח, ראו .

רוֹזֶה פארק (בקוריאנית: 박채영, באנגלית: Rosé Park) הידועה בשם הבמה רוזה, היא זמרת מניו זילנד אשר מבוססת בקוריאה הדרומית כחברה בלהקת הבנות בלאקפינק שהורכבה על ידי YG אנטרטיינמנט המכילה ארבע בנות.
ביוגרפיה

רוזה נולדה באוקלנד שבניו זילנד ב-11 בפברואר 1997 לשני הורים אשר הגרו מדרום קוריאה וגדלה עם אחותה הגדולה
בהיותה בת שבעה עשרה, בשנת 2004, רוזה ומשפחתה עברו להתגורר במלבורן, אוסטרליה ולמדה ב-Canterbury Girls' Secondary College שבאזור.
החל מגיל צעיר, רוזה התעניינה בשירה ולכן החלה במהירות לשיר ולמדה לנגן בגיטרה ופסנתר; בנוסף, הופיעה רוזה במקהלות והכנסיות שבאזור.
בשנת 2012, בגיל 15, לאחר המלצתו של אביה, ניגשה רוזה לאודישן של החברה YG אנטרטיינמנט שהתרחש באוסטרליה, תחילה רוזה חשבה שאביה צוחק איתה בעקבות המרחק והקושי שנלווה ללהיות אמן בתעשיית הפופ הקוריאני.רוזה דורגה במקום הראשון מבין ה-700 משתתפים אשר ניגשו לאודישן. לאחר שעברה רוזה את האודישן, היא חתמה עם YG ועברה לסיאול לפיתוח הקריירה שלה לאחר שגויסה לתוכנית המתלמדים של YG: ”באוסטרליה, לא חשבתי שהסיכויים שלי להפוך לזמרת היו גבוהים, במיוחד לא כוכבת קיי-פופ... גרתי במקום מאוד מרוחק מסיאול ולכן לא חשבתי שניתנת לי הזדמנות שכזו”
באותה שנה, רוזה הייתה זמרת אורחת בשיר "Without You" של הזמר "G-Dragon" אשר גם הוא מיוצג על ידי YG אנטרטיינמנט אך, שמה של רוזה לא הוצג בקרדיטים עד שהודיעו על היותה חברה בלהקת הבנות בלאקפינק; השיר של G-Dragon נבחר במקום העשירי בטבלת הלהיטים של Gaon דרום קוריאה ובמקום ה-15 בטבלת 100 הלהיטים של בילבורד בקוריאה.
רוזה התאמנה במשך ארבע שנים בתוכנית האימונים של YG עד שהוכרזה כחברת בלאקפינק.
ביוגרפיה > קריירה עם בלאקפינק

חודשים לפני תאריך הפריצה של בלאקפינק עם אלבום הבכורה הראשון שלהן, הכריזו YG על להקת בנות חדשה אשר הרכיבו וכל זמן מה חשפו חברה מהלהקה, רוזה הייתה האחרונה להיחשף על ידי YG.
ב-8 באוגוסט 2016 פרצה רוזה עם בלאקפינק כאשר הופיעו לראשונה עם סינגל הבכורה "Boombayah" המרכיב את פלייליסט הבכורה המורחב שלהן "Square Up" אותו הן הוציאו בשילוב עם סניגל מורחב אחר בשם "Kill This Love" ביחד עם שני פלייליסטים מורחבים יפנים בשם "Blackpink in Your Area" ו-"Blackpink (מיני-אלבום)".
ב-26 ביוני 2020, יצא ללהקה סינגל קאמבק חדש בשם How You Like That, אשר הגיע למקומות הראשונים בטבלות להיטים ברחבי העולם.
ביוגרפיה > קריירת סולו

רוזה לקחה חלק במספר תוכניות בידור כגון תוכנית תחרות שירה קוריאנית בשם "King of Masked Singer" של רשות השידור MBC.
בעקבות הופעתה של רוזה בתוכנית King of Masked Singer נחשף קולה העדין והשובה לב והיא זכתה בהתייחסות וקבלת פנים חמה ממעריצים שברחבי קוריאה, לכך היא הגיבה: ”לא הייתי בטוחה עם הקהל והאנשים בבית יאהבו ויתחברו לקול שלי, הרגשתי שמחה מאוד ומלאת הקלה לאור כל התגובות החיוביות”.
צוות ההפקה של העונה השנייה של Fantastic Duo אמר כי שילובה של רוזה בתוכנית נועד לתת במה לקול העדין והייחודי שלה שהם מרגישים שאינו מקבל מספיק במה בבלאקפינק.
ב-12 במרץ 2021, יצא לאור אלבום הסינגל הראשון של רוזה, אשר נקרא R. באלבום הסינגל מופיעים השיר הראשי "On the Ground" שהופץ ביוטיוב יחד עם קליפ וזכה להמון צפיות ואהדה ברחבי העולם, ושיר נוסף ששמו "Gone". ב-4 באפריל יצא לאור קליפ ביוטיוב לשיר "Gone" שצבר צפיות רבות.
בספטמבר 2024, פורסם שרוזה חתמה על חוזה הקלטות גלובלי עם חברת התקליטים אטלנטיק רקורדס. באוקטובר 2024, רוזה הכריזה על אלבום סולו בשם rosie, שעתיד לצאת לאור ב-6 בדצמבר. ב-18 באוקטובר הוציאה את הסינגל "Apt." יחד עם ברונו מארס. ב-22 בנובמבר רוזה הוציאה את הסינגל "Number One Girl" השני מתוך אלבום הבכורה שלה. השיר יצא יחד עם קליפ נלווה.
תדמית ציבורית

בנובמבר 2024, רוזה דיברה בראיון על תרבות המעריצים בעולם הקיי-פופ מנקודת מבטה ככוכבת בתחום. רוזה הסבירה שבקיי-פופ מתאמנים להציג את עצמם בצורה הכי מושלמת, כולל במפגשים עם מעריצים באינטרנט, שבהם דאגה לתת תשובות מושלמות ולעמוד בציפיות. היא שיתפה שהאישיות שלה כאלילת קיי-פופ הייתה משהו שהיא נאלצה ללמוד עם כניסתה לתעשייה, כאשר השנים הראשונות היו מאוד קשות עבורה מבחינה אישית. רוזה ציינה שגם לאחר כמעט עשור בתחום, התהליך של הצגת עצמה כאלילה נשאר מאתגר.
אומנות

הקול של רוזה זכה להכרה רבה בתעשיית הפופ הקוריאני לאחר הופעת הבכורה של בלאקפינק, במיוחד בעקבות סולם הטונים הרחב אשר רוזה מסוגלת לעבור. מבקרת שירים אשר כתבה מאמר על הקול של רוזה עבור ABS-CBN ציינה כי קשה למצוא זמרים שבולטים יותר מחברי להקתם כאשר סגנון השירה המשותף של חברות הלהקה הוא זהה אך השירה של רוזה היא שובה לבבות. בעקבות הופעתה של רוזה בסדרה Fantastic Duo, הזמרת "Gummy", אשר רוזה ציינה כי היא המודל שלה לחיקוי, אמרה שהקול של רוזה הוא כל כך ייחודי ונעים לאוזניים ושזה הקול אשר הנערים אוהבים לשמוע.
בראיון רדיו, ציינה רוזה ש־Taeyang, זמר בלהקת "Big Bang" של החברה YG אנטרטיינמנט הוא המודל לחיקוי של קריירת המוזיקה שלה ובנוסף ציינה שכמוזיקאית, היא מוצאת את טורי קלי כמודל לחיקוי לסטייל המוזיקלי שלה.
מיזמים אחרים > פרזנטורים

בשנת 2018, נבחרה רוזה לצד חברתה ללהקה ג'יסו, כפרזנטוריות למותג הקוסמטיקה הדרום קוריאני "Kiss Me".
באוקטובר של שנת 2019, נחשף שרוזה תהיה הפנים לקידום המכירות של ה-Perfect World Mobile של MMORPG.
בפברואר 2020, נחשף שרוזה תהיה הפרזנטורית של המותג החדש של "סנט לורן" של המעצב אנתוני ווקרלו.